Document ID: 31994R1549

Komisijas Regula (EK) Nr. 1549/94
(1994. gada 30. jūnijs),
ar ko groza Regulas (EEK) Nr. 388/92, (EEK) Nr. 1727/92 un (EEK) Nr. 1728/92, ar kurām nosaka sīki izstrādātus noteikumus īpašu pasākumu ieviešanai Francijas aizjūras departamentu, Azoru salu, Madeiras un Kanāriju salu apgādei ar labības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 16. decembra Regulu (EEK) Nr. 3763/91 [1], ar ko Francijas aizjūras departamentu vajadzībām ievieš īpašus pasākumus attiecībā uz konkrētiem lauksaimniecības produktiem, kurā jaunākie grozījumi izdarīti ar Regulu (EEK) Nr. 3714/92 [2], un jo īpaši tās 2. panta 6. punktu,
ņemot vērā Padomes 1992. gada 15. jūnija Regulu (EEK) Nr. 1600/92, ar ko nosaka īpašus pasākumus Azoru salām un Madeirai attiecībā uz konkrētiem lauksaimniecības produktiem [3], kurā jaunākie grozījumi izdarīti ar Komisijas Regulu (EEK) Nr. 1974/93 [4], un jo īpaši tās 10. pantu,
ņemot vērā Padomes 1992. gada 15. jūnija Regulu (EEK) nr. 1601/92, ar ko nosaka īpašus pasākumus Kanāriju salām attiecībā uz konkrētiem lauksaimniecības produktiem [5], kurā jaunākie grozījumi izdarīti ar Regulu (EEK) Nr. 1974/93, un jo īpaši tās 3. panta 4. punktu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [6], kurā jaunākie grozījumi izdarīti ar Komisijas Regulu (EEK) Nr. 2193/93 [7], un jo īpaši tās 26. panta 3. punktu,
tā kā 6. pants Komisijas Regulās (EEK) Nr. 388/92 [8], kurā jaunākie grozījumi izdarīti ar Regulu (EK) Nr. 329/94 [9], (EEK) Nr. 1727/92 [10], kurā jaunākie grozījumi izdarīti ar Regulu (EK) Nr. 1075/94 [11], un (EEK) Nr. 1728/92 [12], kurā jaunākie grozījumi izdarīti ar Regulu (EK) Nr. 1157/94 [13], paredz pielāgot piešķirtā atbalsta apmērus, pamatojoties uz attiecīgo produktu sliekšņa cenu atšķirību mēnesī, kad iesniedz atbalsta sertifikātu pieteikumu, un mēnesī, kad veic ierakstus sertifikātā; tā kā attiecībā uz Francijas aizjūras departamentiem ierakstus sertifikātā veic saskaņā ar Komisijas Regulas (EEK) Nr. 131/92 [14], kurā jaunākie grozījumi izdarīti ar Regulu (EEK) Nr. 2596/93 [15], 3. panta 6. punktu un attiecībā uz Kanāriju salām un Azoru salām un Madeiru - attiecīgi saskaņā ar Komisijas Regulu (EEK) Nr. 1695/92 [16], kurā jaunākie grozījumi izdarīti ar Regulu (EEK) Nr. 2596/93, un (EEK) Nr. 1696/92 [17], kurā jaunākie grozījumi izdarīti ar Regulu (EEK) Nr. 2596/93, 4. panta 7. punktu; tā kā reizē ar attiecīgo produktu uzrādīšanu ierakstu "atbalsta" sertifikātā veic galamērķa vietējās pašvaldības iestādes;
tā kā no 1993./94. tirdzniecības gada ir ievērojams kopējo cenu samazinājums; tā kā sakarā ar to, ka ir vajadzīgs laiks, kamēr sūtījums no Kopienas kontinentālās daļas sasniedz Francijas aizjūras departamentus, Azoru salas, Madeiru un Kanāriju salas, šī pielāgošana var sodīt tos komersantus, kuriem piegādes saistības ir tirdzniecības gada beigās; tā kā tāpēc ir svarīgi atkāpties no šiem noteikumiem, lai atvieglotu pāreju no 1993./94. tirdzniecības gada uz 1994./95. tirdzniecības gadu;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 388/92, (EEK) Nr. 1727/92 un (EEK) Nr. 1728/92 6. pantā paredzēto pielāgošanu nepiemēro, ja komersants kompetentajām iestādēm galamērķa reģionā sniedz apmierinošus pierādījumus, ka atbalsta sertifikātā ierakstāmā labība un labības produkti, izņemot kukurūzu un sorgo, ir nosūtīti pirms 1994. gada 1. jūlija, vai kukurūza un sorgo - pirms 1994. gada 1. oktobra.
Pierādījumus nodrošina ar nosūtīšanas brīdī pienācīgi sastādītu konosamentu vai citu pārvadājuma dokumentu, kas sniedz pietiekamu garantiju.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 30. jūnijā

Labels: 3
18
17